Megbízási szerződés
tervezet

amely létrejött egyrészről,
Budapest Hegyvidék XII. kerület Német Nemzetiségi Önkormányzat 
(székhelye: 1126 Budapest Böszörményi út 23-25., képviseli: Kövesdiné Martin Nóra Anna elnök, adószáma: 15829982-1-43, törzskönyvi nyilvántartási szám: 829986), mint megbízó (a továbbiakban: Megbízó) 
másrészről,

Balázs Márta 
(anyja neve: Darvasi Márta születési helye: Debrecen., TAJ száma: 106 375 273, adóazonosító jel: 8394722687, bankszámlaszáma: 10918001-00000111-48470008) mint megbízott (a továbbiakban: Megbízott) 
- a továbbiakban együttesen: Felek - között, alulírott napon és helyen, az alábbiak szerint.


Felek rögzítik, hogy Megbízó Budapest Hegyvidék XII. kerület Német Nemzetiségi Önkormányzat Képviselő-testületének a …/2026. (IX. 14.) számú határozata értelmében a német nemzetiségi- és társastánc-oktatás céljából az alábbi szerződést kötik:

1. Jelen szerződés alapján Megbízó megbízza Megbízottat a Svábhegyi Jókai Mór Általános Iskola és Német Nemzetiségi Általános Iskolában tartandó német nemzetiségi- és társastánc-oktatásával. Megbízott a megbízást elfogadja, és vállalja, hogy a fenti tevékenységeket Megbízó érdekeinek és utasításainak megfelelően, szakszerűen ellátja. Megbízott a tevékenységet személyesen köteles ellátni, helyettesítő személy igénybevételére nem jogosult. 

Megbízott kijelenti, hogy a megbízás teljesítéséhez szükséges ismeretekkel rendelkezik. 

2. Felek rögzítik, hogy a Szakkör működéséhez szükséges feltételeket a Megbízó biztosítja, és azt a Megbízott elfogadja.  Megbízott feladatát a szerződés hatályba lépésétől köteles végezni.

3. A megbízást a Megbízó utasításai szerint és érdekének megfelelően kell teljesíteni. A Feleket kölcsönös együttműködési kötelezettség terheli, amelynek alapján kötelesek egymást tájékoztatni minden olyan tényről vagy körülményről, amely a jelen szerződés teljesítése, vagy a Felek ezzel összefüggő érdeke szempontjából lényeges.

4. [bookmark: _GoBack]Megbízottat jelen szerződés alapján havi bruttó 90.000,- Ft, azaz kilencvenezer forint/18 alkalom összegű megbízási díj illeti meg. A díj kifizetése átutalással történik teljesítés igazolás ellenében, a Megbízott az Unicredit Banknál vezetett 10918001-00000111-48470008 számú számlaszámára 8 napon belül, ami a Megbízó általi igazolását követően esedékes. A megbízási díj magában foglalja a megbízás teljesítésével kapcsolatban szükségszerűen felmerülő valamennyi költséget és kiadást. 

5. Felek kölcsönös egyetértésben kijelentik, hogy jelen szerződés mindkét fél részéről történő aláírása napján lép hatályba és 2026. december 31-i határozott időtartamra szól. Jelen szerződés kizárólag írásban, Felek egyező akarata esetén módosítható.

6. Jelen szerződés Megbízó általi felmondása esetén Megbízó köteles megtéríteni Megbízottnak a felmondással okozott kárát, kivéve, ha arra a Megbízott szerződésszegése miatt került sor. Jelen szerződés Megbízott általi felmondása esetén, amennyiben Megbízott alkalmatlan időben mondta azt fel, köteles megtéríteni Megbízónak a felmondással okozott kárt, kivéve, ha arra a Megbízó szerződésszegése miatt került sor

7. Felek a jelen szerződés teljesítésével kapcsolatos nyilatkozataikat kizárólag írásban, levél, e-mail vagy fax útján közlik egymással.

8. Megbízott jelen szerződésben meghatározott kötelezettségeinek teljesítését Megbízó részéről Kövesdiné Martin Nóra Anna elnök igazolja.

9. Felek jelen szerződés teljesítésének elősegítése érdekében az alábbi elérhetőségeken tartanak kapcsolatot egymással:
Megbízó: Budapest Hegyvidék XII. kerület Német Nemzetiségi Önkormányzat 
Postacím: 1126 Budapest, Böszörményi út 23-25.
Tel.: +36 30 913 5953
E-mail cím: kovesdinora@t-online.hu

Megbízott: Balázs Márta
Tel.: +36 30/456-3243
E-mail: balazs.marta21@gmail.com

10. Felek megállapodnak, hogy amennyiben jelen szerződés bármelyik rendelkezése utóbb érvénytelennek minősül, a szerződés többi részét érvényesnek tekintik, kivéve, ha Felek a szerződést az érvénytelen rész nélkül nem kötötték volna meg.

11. Felek a nem szabályozott kérdésekre a hatályos Polgári Törvénykönyv, valamint az egyéb vonatkozó jogszabályok rendelkezéseit tekintik irányadónak.

12. Felek jogvitájuk esetére kikötik a Budai Központi kerületi Bíróság kizárólagos illetékességét.

13. Jelen szerződés 4 eredeti példányban készült, amelyből 3 példány Megbízót, 1 példány Megbízottat illeti.

14. Felek jelen szerződést elolvasták, annak szövegét közösen értelmezték, tartalmát megértették, és mint akaratukkal mindenben egyezőt jóváhagyólag aláírják.


Budapest, 2026.szeptember   „    ”




      …………………………….				            ……………………………….
 Budapest Hegyvidék XII. kerület Német			                           Balázs Márta
       Nemzetiségi Önkormányzat					  	     Megbízott
       Megbízó
 képviseli: Kövesdiné Martin Nóra Anna
         elnök




Pénzügyi ellenjegyzés:
Ellenjegyeztem.

Budapest Hegyvidék, 2026. szeptember „ ”


Tiszai Árpád
gazdasági vezető

